آمریکا درمان شیرکتی فایزر، کوروناویروس درمانینین تستینین باشلادیغینی اعلان ائتدی.
فایزر آنتی‌ویرال درمانین کلینیک سیناقلاری، کووید-۱۹ ایله یولوخموش اولان و سمپتوم گؤسترن اینسانلارلا عینی ائوده یاشایان ۱۸ یاش و اوستو ۲ مین ۶۶۰ ساغلیقلی یئتیشکینلرده ائدیله‌جک.
فایزرین کۆره‌سل آراشدیرما، گلیشدیرمه و طب بؤلومو باشقانی مایکل دولستن،
"دونیایا تأثیر گؤسترمه‌یه داوام ائد‌ن کووید-۱۹ ایله موباریزه‌ده، خسته‌لیگی کنترل ائدن واکسنلرین یانیندا، ویروسا یولوخموش و یا معروض قالمیش اینسانلار اوچون ائتکیلی معالیجه یوللاری گلیشدیرمه ضرورتینه اینانیریق" دئدی.
دولستن، سینانان درمانین باشاریلی اولماسی حالیندا ویروسو، چوخالما امکانی تاپابیلمه‌دن دوردوراجاغینی و یولوخانلاردا سمپتوملارین گلیشمه‌سینی اؤنله‌یه‌جگینی سؤیله‌دی.
